
Έναρξη εγγραφών των μελών της φοιτητικής κοινότητας με αναπηρία ή/και ειδικές εκπαιδευτικές ανάγκες στη Μονάδα Ισότιμης Πρόσβασης
Οι εγγραφές στη Μονάδα Ισότιμης Πρόσβασης ξεκινούν την Τρίτη 15 Σεπτεμβρίου 2026 και ολοκληρώνονται την Παρασκευή 30 Οκτωβρίου 2026.
Αν είμαι μέλος τη φοιτητικής κοινότητας του Πανεπιστημίου Θεσσαλίας με αναπηρία ή/και ειδικές εκπαιδευτικές ανάγκες και χρειάζομαι υποστήριξη για να ενισχύσω την πρόσβασή μου κατά τη διάρκεια των σπουδών μου, μπορώ να κάνω την εγγραφή μου στη Μονάδα Ισότιμης Πρόσβασης. 
Ακολουθώ τα παρακάτω βήματα: 
1. Συμπληρώνω ηλεκτρονικά την Αίτηση Εγγραφής 
2. Επισυνάπτω τα παρακάτω έγγραφα στο σχετικό πεδίο της αίτησης:
α) το διαγνωστικό έγγραφο από δημόσιο φορέα που να αναφέρει την αναπηρία ή/και τις ειδικές εκπαιδευτικές ανάγκες. 

β) την περιγραφική έκθεση αξιολόγησης των δεξιοτήτων (π.χ. μαθησιακών, γνωστικών, επικοινωνιακών, κοινωνικών, κινητικών κ.ά.) και των αναγκών μου (την αναζητώ από τον φορέα έκδοσης του διαγνωστικού εγγράφου ή από άλλο δημόσιο ή ιδιωτικό φορέα στον οποίο πραγματοποιήθηκε διαδικασία αξιολόγησης).
3. Κλείνω ραντεβού μέσω της ιστοσελίδας για την καταγραφή των αναγκών μου (Κλείσε ραντεβού). Το ραντεβού για την καταγραφή των αναγκών μπορεί να γίνει:
· με φυσική παρουσία
· εξ αποστάσεως μέσω Microsoft Teams
ΣΗΜΑΝΤΙΚΗ ΕΠΙΣΗΜΑΝΣΗ: Η καταγραφή των αναγκών είναι απαραίτητο να έχει ολοκληρωθεί μέχρι και τις 30 Οκτωβρίου 2026. 
Αν έχω απορίες ή χρειάζομαι περισσότερες πληροφορίες, επικοινωνώ με τους παρακάτω τρόπους:
Τηλέφωνα επικοινωνίας: 2421074338, 2421074345, 2431047058, 2410684395 
Email: prosvasi@uth.gr

